# Arany Málna-díj

### A Wikipédiából, a szabad lexikonból.

Az Arany Málna-díjat (angolul: Golden Raspberry, vagy röviden Razzies) John Wilson alapította 1980-ban, az Oscar-díj ellenpólusaként, hogy megszégyenítse a filmipar legrosszabb alakítást nyújtó színészeit, legrosszabb forgatókönyvíróit, dalszövegíróit, rendezőit és filmjeit. A díjazottakra az Arany Málna-díj Alapítvány kuratóriumi tagsága szavazhat. Hagyományosan a nevezéseket egy nappal az Oscar-díj-nevezések előtt hirdetik ki, és a díjakat az Oscar-díj ceremónia előtt egy nappal osztják ki.

A címbéli málna a tiszteletlen „megfújni a málnát” kifejezésből ered, ami körülbelül annyit tesz, mint gúnyt kifejező prüszkölő hangot adni.

## [szerkesztés] Figyelemre méltó beiktatások

Jó néhány elismert színész, rendező és producer részesült már a kitüntető Arany Málna-díjban. Azonban, a díj jellege miatt általában a kitüntetettek nem veszik át azt. A díj történetében tényleges átadásra csak néhány alkalommal került sor:

• 1988: Bill Cosby három Arany Málnát nyert a legrosszabb film, legrosszabb alakítás és legrosszabb forgatókönyv kategóriákban a Leonard Part 6 kémfilmjéért, amit nyilvános beszélgetőshow-kon maga is lehúzott. Cosby volt az első aki személyesen átvette a díjat, a ceremónia után néhány héttel a Fox The Late Show műsorában. Csak annyit kért, hogy a díjat "deluxe" változatban készítsék el neki, amit teljesítettek is. A Fox hálózat mintegy 27 000 dollárért elkészíttette itáliai márványból és 24 karátos aranyból az Arany Málnáját. (A szokásos díj egy Super 8 filmtekercsre helyezett, aranyszínre fújt műmálna, aminek az értékét az Arany Málna-díj Alapítvány 4,97 dollárra becsüli.)

• 1996: Paul Verhoeven volt az első, aki a díjkiosztón személyesen vette át az Arany Málnát, amit a legrosszabb rendezésért kapott (Showgirls).

• 1998: Brian Helgeland forgatókönyvíró nyert először ugyanabban az évben Málnát és Oscart - valójában ugyanazon a hétvégén. A legjobb adaptált forgatókönyv Oscar-díját a Szigorúan bizalmas c. filmért kapta, egy nappal azután, hogy a legrosszabb forgatókönyv Arany Málnáját „megnyerte” Kevin Costner A jövő hírnöke c. akciófilmjéért. Bár Helgeland nem volt jelent az átadáson, kérte hogy juttassák el hozzá a díját, hogy az Oscarja mellé helyezve emlékeztesse őt a hollywoodi világ abszurditására. Nem sokkal ezután valóban kitette az Arany Málnáját a Warner Bros.-nál lévő irodájába.

• 2002: Tom Green átvette mind az öt Arany Málnáját, köztül a legrosszabb filmért járót az Eszement Freddy-ért. Kijelentette: „Azt akarom mondani, hogy nem ezt érdemeltem... te jó isten, azt akarom mondani...”

• 2004: Ben Affleck, miután elnyerte a legrosszabb színészi alakítás díját a Gigli-ért, A fenegyerekért és a A felejtés béréért, megkérdezte miért nem kapta meg a díját. Egy héttel később átadták neki a Larry King showban, ahol azonnal el is törte azt. A törött Arany Málnáért az eBay-en annyi pénzt ajánlottak, ami elegendő a következő díjátadók terembérletének kifizetésére.

• 2005: Talán a legközismertebb átvétel Halle Berry nevéhez fűződik, aki Hollywoodot meglepve, egyik kezében az Oscar-szobrot tartva, másikban az Arany Málnát, megismételte az Oscar-átadón elhangzott köszönőbeszédét, könnyekkel együtt. Berry a díjat A macskanő c. filmbeli alakításáért kapta, a film három másik kategóriában is „győztes” volt. Az incidens után John Wilson a sajtónak eljuttatott üzenetében Halle Berry egyéb szerepléseit dicsérte, és reményét fejezte ki, hogy Berry Oscar-szintű teljesítményt fog nyújtani a jövőben. („Nem pocskondiázzuk Berryt mint embert. Csak annyit mondtunk: sajnáljuk, hogy pont ezt a filmet választottad.”)

Csak két színész volt, akit ugyanazért az alakításáért Oscar-díjra és Arany Málnára is jelöltek: James Coco a Csak, ha nevetekért 1982-ben és Amy Irving a Yentlért 1984-ben. Egyik díjat sem nyerték el.

## [szerkesztés] A díjak fajtái

Az évek során háromféle Arany Málna-díjat osztottak ki.

### [szerkesztés] Arany Málna-díj (Razzie Award)

A leghíresebb díj. Általában egy műanyag alapra elhelyezett málna testesíti meg, és aranyszínre van fújva. Először 1981-ben adták ki.

#### [szerkesztés] Kategóriák

- Legrosszabb film
- Legrosszabb férfi főszereplő
- Legrosszabb női főszereplő
- Legrosszabb filmes páros
- Legrosszabb férfi mellékszereplő
- Legrosszabb női mellékszereplő
- Legrosszabb rendező
- Legrosszabb remake vagy folytatás
- Legrosszabb forgatókönyv

### [szerkesztés] A legrosszabb életmű díja

A díjat csak 1982 és 1987 között osztották.

### [szerkesztés] A kormányzó díja

Ezt a különdíjat maga John Wilson adja az arra érdemes személyeknek, akik nem fértek bele az Arany Málna egyéb kategóriáiba.

Arany Málna-díjkiosztók
1. 2. 3. 4. 5. 6. 7. 8. 9. 10.
11. 12 13. 14. 15. 16. 17. 18. 19. 20.
21. 22. 23. 24. 25. 26. 27.

## [szerkesztés] Külső hivatkozások

- Az Arany Málna hivatalos weboldala
- Razzie Awards-oldal az Internet Movie Database-en

A lap eredeti címe "http://hu.wikipedia.org../../../a/r/a/Arany_M%C3%A1lna-d%C3%ADj_8e22.html"

Kategória: Arany Málna-díj

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Dansk
- Deutsch
- Esperanto
- Español
- Suomi
- Français
- עברית
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Slovenčina
- 中文